text: Fan af fuchsia
  31 juli 2011 kl. 14.04
  De er bidt af fuchsiaer, og i weekenden viste de pragteksemplarerne frem.
  "Esbjerg og omegns fuchsiavenner" udstillede i alt 300 fuchsiaer i Tambours Have, der ligger ved Varde. Flere af medlemmerne har flere hundrede fuchsiaer derhjemme. Til træffet, som bliver holdt hver tredje år, udveksler de erfaringer og tips.
  - Det spændende er den store variation, der er i fuchsiaerne. De er i alle mulige afskygninger og du finder alle mulige farver. Du kan ikke finde en farve i spektret, som fuchiaerne ikke dækker, siger
  John Lindemann, der er formand for fuchiaklubben i Esbjerg
  Der blev også holdt tombola ved træffet, og præmien var ikke overraskende: 500 fuchsiastiklinger.
  